# Búcsú*

Cserél a tél a tavasszal,
Fogyatékán dolgom.
A színlapot már ezentúl
Borús kedvvel hordom.
Az utolsó előadás
Nekem búcsúszózat.
Intézem hát, jó közönség,
Hozzád búcsúszómat:
Minden napra mást osztanak,
Néha megismétlik:
Tragédiát, bohózatot,
Ahogy éppen érik.
Hull a színlap, kinek-kinek,
Sír vagy örül rajta,
Amint élte színdarabja
Víg vagy gyászos fajta.
Elmulandó, változandó
A világon minden,
Két vagy három napra szóló
Színlap, öröm nincsen.
Tragédia az egyiken,
Bohózat a máson,
A sors is csak olyan, mint én:
Színlaposztó társam.
A színlaposztó