Balog István – (1790–1873). A népszerű komikus igazgató évtizedeken át járta az országot. 1839-től a Pesti Magyar Színház, majd a Nemzeti Színház tagja volt, 1854-ben vonult nyugdíjba. A maga korában sikeres színpadi szerző; eredeti műveit, fordításait, átdolgozásait egyaránt ismerjük. Fennmaradt írásos hagyatékát (amely a maga nemében egyedülálló hazai viszonylatban) a Magyar Színházi Intézet őrzi.