# Arany János szerepei a debreceni színpadon 1836-ban

márc. 3. Raupach: Ördög Róbert, regényes színjáték 5 felvonásban – Tanácsos

márc. 5. Weissenthurn: A szebeni erdő, dráma 4 felvonásban – Cserku, katona

márc. 6. „Amaz esmeretes honni rege után”: Argir és Helene vagy: Az aranyhajú tündérkirályné, babonás vígjáték dalokkal 3 felvonásban – 2. favágó

márc. 12. Weigl–Castelli: Svájci család, érzékeny daljáték (opera) 3 felvonásban – Falusi

márc. 13. Meisl: Három század, tüneményes vígjáték 3 szakaszban – Inas

márc. 15. Máczy Imre: A számkivetett magyar, eredeti szomorújáték 4 felvonásban – Inas, Béla hercegnél

márc. 17. „Egy hazafi”: Az aggteleki barlang, vígsággal elegy színjáték 3 felvonásban – 2. ármás

márc. 19. Tóth Lőrinc: Átok, drámai költemény 2 szakaszban – 4. paraszt

márc. 20. Hensler: Halotti tor vagy: Tiszta fehérben, nem feketében, vígjáték 3 felvonásban – Pista, a gróf inasa

márc. 22. Telepy György: A hívatlan képíró, eredeti vígjáték 3 felvonásban – Márton, inas

márc. 26. Babócsai István: Vígkedvű Mihály vagy: Oszlop a haza és vallás melletti állhatatos szeretet emlékéül, szomorújáték 4 felvonásban – Biczó István, tanácsnok

ápr. 4. és 23. id. Dumas: A neszlei torony, szomorújáték 5 felvonásban – Egy tiszt

ápr. 9. és 20. id. Dumas–Jermann: Korona és vérpad vagy: Az álomital, szomorújáték 5 felvonásban – Udvarnok

ápr. 12. Müller-Bäuerle: Aline golkondai királyné, vagy: Debrecen a világ más részében, tüneményes vígjáték énekekkel 3 felvonásban s nemzeti magyar tánccal – Parasztifjú

ápr. 16. és 25. Des Arnould–Fournier: Vasálorca, színjáték 5 felvonásban – Kancellár, Tiszt

ápr. 17. Schiller–Gozzi: Turandot, tragikomédia 5 felvonásban – Második doktor

ápr. 18. Girzik–Katona József* átdolg: István, magyarok első királya vagy: A keresztény vallás diadalma, történeti lovagjáték 4 felvonásban – Király híve

ápr. 28. Szabó Pál: A magyar külföldön, színjáték 4 felvonásban – Első szerzetes

ápr. 30. Bardt: A sírhölgy vagy: Adolf Gusztáv Münchenben, drámai rajzolat a 30 esztendős háborúból 5 felvonásban – Tierhaupteni klastrom kapuőre